cyanic-selkie/wikianc huggingface dataset:
பியூட்டைல் அக்ரைலேட்டு
பாதுகாப்பு
பெராக்சைடு அல்லது வெப்பத்தில் பியூட்டைல் அக்ரைலேட்டு உயர் வினைத்திறன் கொண்டும் எளிமையாக பலபடியாகும் தன்மையும் கொண்டுள்ளன. எனவே வணிகமுறை தயாரிப்புகளில் பலபடியாதல் வளர்தடுபொருட்கள் பயன்படுத்தப்படுகின்றன. வலிமையான காரங்கள், அமிலங்கள், அமீன்கள், ஆலசன்கள், ஐதரசன் சேர்மங்கள் மற்றும் ஆக்சிசனேற்றிகள் ஆகியனவற்றுடன் பியூட்டைல் அக்ரைலெட்டு எளிதாக வினைபுரிகிறது. மேலும், பியூட்டைல் அக்ரைலேட்டு ஒரு இரண்டாம்நிலை எரிதிரவமாக வகைப்படுத்தப்பட்டுள்ளது. ஐதரோ குயினோன் அல்லது ஐதரோ குயினோன் எத்தில் ஈதர் ஆக பியூட்டைல் அக்ரைலேட்டு நிலைப்பு அடைகிறது.
சுவாசம். தோல் வழியாக விழுங்குதல், கண்களால் நோக்குதல் போன்ற செயல்களால் பியூட்டைல் அக்ரைலேட்டு மனித உடலுக்குள் ஈர்க்கப்படுகிறது. இதன் அறிகுறியாக கண்களில், தோலில் எரிச்சல்,சுவாசக் குழாய் கோளாறுகள், தோல் நோய்கள், வாந்தி, வயிற்றுப்போக்கு, இருமல் தொண்டை வறட்சி போன்ற பாதிப்புகள் ஏற்படுகின்றன.
மேற்கோள்கள்
பகுப்பு:ஒற்றைப்படிகள் பகுப்பு:அக்ரைலேட்டு எசுத்தர்கள்
மேலாற்றூர்
மேலாற்றூர் என்னும் ஊராட்சி, கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் உள்ளது. இது கடலுண்டி ஆற்றிற்கு அருகில் உள்ளத். கோழிக்கோடு-பாலக்காடு சாலை, இந்த ஊரின் வழியாக செல்கிறது. இது 27.24 சதுரகிலோமீட்டர் பரப்பளவைக் கொண்டது. இங்கு 19,990 மக்கள் வசிக்கின்றனர்.
வான்வழிப் போக்குவரத்துக்கு கோழிக்கோட்டுக்கோ, கோயம்புத்தூருக்கோ செல்லலாம்.
சான்றுகள்
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
இலக்குக் குச்சி
right|thumb|251px|இலக்குக் குச்சி (Stump) இலக்குக் குச்சி (stump) என்பது துடுப்பாட்டத்தின் போது பயன்படுத்தப்படும் இலக்கில் காணப்படும் நிலைக்குத்துத் தடிகள் ஆகும். இதன் தோற்றம் தரையில் நிலைக்குத்தாக ஊன்றப்பட்ட மூன்று குச்சங்களும் அவற்றின் மேல் வைக்கப்பட்ட இரண்டு சிறிய குறுக்குத்தடிகளும் ஆகும். இலக்குக் குச்சிகள் பொதுவாக மரத்தினாலானவை. வீசுகளத்தின் இரண்டு முனைகளில் இரு இலக்குகள் அமைக்கப்பட்டிருக்கும். ஒரு இலக்கின் மொத்த அகலம் 9 அங்குலம் (22.9 செமீ) ஆகும்.
ஒவ்வொரு இலக்குக் குச்சியும் 28 அங்குலம் (71.1 செமீ) உயரமும் கூடிய விட்டமாக 1 அங்குலத்தையும் (3.81 செமீ) குறைந்த விட்டமாக 1 (3.49 செமீ) அங்குலத்தையும் கொண்டிருக்கும். இலக்குக் குச்சியின் ஒரு முனை தரையில் நடப்பட வசதியாக கூறாக கானப்படுவதோடு மற்றைய முனையில் இணைப்பான்களைத் தாங்கும் வகையில் அரைவட்டவடிவத் தவாளிப்பு காணப்படும்.
பகுப்பு:துடுப்பாட்டம்
வடபூண்டி அய்யனார் கோயில்
வடபூண்டி அய்யனார் கோயில் தமிழ்நாட்டில் விழுப்புரம் மாவட்டம், வடபூண்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுஞ்சனகட்டே அருவி
சுஞ்சனகட்டே அருவி (Chunchanakatte Falls) என்பது இந்தியாவின் கர்நாடகாவின் மைசூர் மாவட்டத்தின் கிருஷ்ணராஜநகர் வட்டத்தில் சுஞ்சனகட்டே கிராமத்திற்கு அருகிலுள்ள காவிரி ஆற்றில் அமைந்துள்ள ஓர் அருவியாகும். சுமார் 20 மீட்டர் உயரத்தில் இருந்து விழுகிறது. இது மேற்குத் தொடர்ச்சி மலையில் உள்ளது. இங்கே நதி இரண்டு சிறிய அடுக்குகளில் விழுகிறது.
அமைவிடம்
மைசூர் - ஹாசன் நெடுஞ்சாலையில் உள்ள கிருஷ்ணராஜநகரத்திலிலிருந்து சுமார் 14 கி.மீ தொலைவில் அமைந்துள்ளது.
இராமன் தனது வன்வாசத்தின் போது சுஞ்சா மற்றும் சுஞ்சி என்ற பழங்குடி தம்பதியினரால் இங்கு தடுத்து நிறுத்தப்பட்டு விருந்தோம்பலைப் பெற்ற புனித தலம் என ஒரு தொன்மக் கதை கூறுகிறது. . இந்த இடத்தின் முக்கியத்துவம் என்னவென்றால், பல நூற்றாண்டுகள் பழமையான கோயிலின் கருவறைக்குள் சக்திவாய்ந்த நீர்வீழ்ச்சியின் சத்தம் முழுவதும் கேட்க முடியும்.
முக்கியத்துவம்
மைசூர் மாவட்டத்தில் கே.ஆர்.நகரிலிருந்து 14 கி.மீ தூரத்தில் இது அமைந்துள்ளது. இது சாலை வழியாக நன்கு இணைக்கப்பட்டுள்ளது. மைசூர் மற்றும் சுஞ்சனகட்டே இடையே பேருந்துகள் இயக்கப்படுகின்றன. இந்த இடம் எந்த வசதிகளுக்கும் இடமில்லை. ஆனால் கே.ஆர்.நகரில் பேக்கரிகள் மற்றும் சிறிய உணவகங்கள் மற்றும் விடுதிகளைக் காணலாம்.
சர்க்கரை மற்றும் நெல் மிகவும் பிரபலமானது. கிருட்டிணராச சாகர் அணை நீர்த்தேக்கத்திற்குச் செல்லும் காவிரி நதியால் சுஞ்சனகட்டே சூழப்பட்டுள்ளது. பல இந்துக்களுக்கு இது ஒரு புனித இடமாகும். இங்கு கோதண்ட ராமர் கோயில் அமைந்துள்ளது.
பிரபல கலாசாரத்தில்
இந்த இடம் மிகவும் பிரபலமானது. நிறைய பிராந்தியத் (கன்னட) திரைப்படங்களில் பயன்படுத்தப்பட்டு வருகிறது. மேலும் ராஜ்குமார் போன்ற பல திரைப்பட நட்சத்திரங்கள் மற்றும் அரசியல்வாதிகளுக்கு இது ஒரு முக்கிய இடமாக உள்ளது. இந்த பிராந்தியத்தில் முக்கியமாக உள்ளூர் சர்க்கரை ஆலை மற்றும் தாமதமாக மின் உற்பத்தி நிலையத்தின் விவசாயிகள் மற்றும் ஊழியர்கள் வசிக்கின்றனர். thumb|சுஞ்சனகட்டே அருவியின் அருகே உள்ள கோதண்ட ராமன் கோயில்
முக்கியமான நிகழ்வுகள்
ஒவ்வொரு ஆண்டும் மகர சங்கராந்தி நாளில் பிரம்ம ரததோத்சவம் (தேர்த் திருவிழா) நடத்தப்படுகிறது. இந்த நாள் சனவரியில் வருகிறது. இந்த பிராந்தியத்தில் மிகப்பெரிய ஒன்றான கால்நடை திருவிழா சனவரி முதல் வாரத்தில் நடத்தப்படுகிறது.
பல நீர் மற்றும் கரையோர பறவைகளை இங்கு காணலாம். சுற்றுலாவிற்கு ஏற்ற நல்ல இடமாகும்.
வெளி இணைப்புகள்
பகுப்பு:கர்நாடக அருவிகள் பகுப்பு:காவிரி ஆறு
சூழலியலும் சட்டமும்
சூழலியல் மற்றும் சட்டம்  (Ecology and Law) என்பது  நார்வே நாட்டில் உள்ள  பெலோனோ சுற்றுச்சூழல் உரிமைகள் மையத்தின்  செயிண்ட் பீட்டர்சுபர்க் கிளையால் வெளியிடப்பட்ட ஒரு காலாண்டு இதழாகும். லினா கிரெய்ன் 2008 ஆம் ஆண்டு முதல் இதன் தலைமை பத்திரிகை ஆசிரியராக இருந்து வருகிறார்.   2002 ஆம் ஆண்டு முதல் இந்நிறுவனம் புத்தகங்களை வெளியிடத் தொடங்கியது.
நோக்கம்
பத்திரிகையின் முக்கிய நோக்கம் உருசியாவில் "குடிமக்களின் சுற்றுச்சூழல் உரிமைகளைப் பாதுகாத்தல்" ஆகும்.
முன்னாள் ஆசிரியர்கள்
பத்திரிகையின் நிறுவன ஆசிரியர் கிரிகோரி பாசுகோ ஆவார், 2002-2008 ஆம் ஆண்டு காலம் வரை  இப் பதவியில்  பணியாற்றினார். இவருக்குப் பின் எகோரெங்கோ அலெக்சாண்டர்  பதவியேற்றார். பத்திரிகையின் வலைத்தளத்தின்படி, பாசுகோ 2002 ஆம் ஆண்டில் "உருசிய பசிபிக் கடற்படையின் கடற்படைத் தளங்களில் அணுசக்தி பாதுகாப்பை மீறிய வழக்குகளின் பாதுகாப்புக்காக" சிறையில் அடைக்கப்பட்டார்.
புற இணைப்புகள்
பகுப்பு:உருசியா பகுப்பு:உருசிய இதழ்கள்
கிராம ஊழியன் (இதழ்)
அரசியல் இதழாக
1940களில் திருச்சியிலிருந்து 'நகர தூதன்’ என்ற வார இதழ் செல்வாக்குடனும் பரபரப்பூட்டும் வகையிலும் வந்து கொண்டிருந்தது. அது நீதிக் கட்சி ஆதரவு இதழாக சுயமரியாதை இயக்க ஏடாக வெளிவந்தது. அந்த இதழில் இந்திய தேசிய காங்கிரசை எதிர்த்து காரசாரமான கருத்துக்கள் எழுதப்பட்டன.
நகர தூதனுக்கு ஒரு போட்டியாகவும், அதற்குப் பதில் அளிக்கவும், காங்கிரசு ஆதரவு அரசியல் பத்திரிகையாக திருச்சினாபள்ளி மாவட்டக் காங்கிரசு பிரமுகர்கள் ஒரு வார இதழை துவக்கினார்கள். அது கிராமப்புறத்திலிருந்து வந்ததால் கிராம ஊழியன் என்று பெயர் பெற்றது. பூர்ணம் பிள்ளை என்ற துறையூர் காங்கிரசுகாரர் இதன் ஆசிரியரானார். ஊழியன் பிரஸ் என்ற அச்சகத்தில் அது அச்சிடப்பட்டது. பின்னர் லிமிடெட் நிறுவனம் அமைக்கப்பட்டு அச்சகமும், இதழும் அதன் நிர்வாகத்தில் இயங்கின.
இதழ் தொடங்கிய சில மாதங்களில் இதழின் ஆசிரியர் பூர்ணம் பிள்ளை மரணம் அடைந்தார். இதன் பிறகு ‘கிராம ஊழியன்' ஏடு அ. வெ. ர. கிருஷ்ணசாமி ரெட்டியார் நிர்வாக மேற்பார்வையில், திருலோக சீதாராம் ஆசிரியராக வெளிவந்தது. அது தேசிய விடுதலைப் போராட்ட உணர்வு பொங்கி எழுந்த காலகட்டம். 1942இல் பத்திரிகை சுதந்திரத்தை அதிகமாகப் பாதிக்கும் அளவில், அந்நாளைய பிரித்தானிய அரசாங்கம், பல நடவடிக்கைகளை எடுத்தது. அரசின் அந்தப் போக்கைக் எதிர்த்து அகில இந்திய அளவில் பல பத்திரிகைகள் தங்கள் பிரசுரத்தை நிறுத்தி எதிர்ப்பு தெரிவித்தன.
இலக்கிய இதழாக
அப்போது திருச்சியில் கலாமோகினி தோன்றி வளர்ந்து கொண்டிருந்தது. அது திருலோக சீதாராம், அ. வெ. ர. கி. இருவர் உள்ளத்திலும் தாக்கம் ஏற்படுத்தியது. அவர்கள் ஒரு இலக்கிய இதழை நடத்த ஆசைப்பட்டார்கள். அது இரண்டாம் உலகப் போருக்கு பிற்பட்ட காலம். போரினால் காகிதத் தட்டுப்பாடு இருந்த்துவந்தது. அதனால் புதிய பத்திரிகைகள் நடத்துவதற்கு அரசால் அனுமதி மறுக்கப்பட்டு வந்த காலமாக இருந்தது.
எனவே, அரசியல் பத்திரிக்கையாக இருந்த கிராம ஊழியனை இலக்கிய இதழாக மாற்ற அவர்கள் திட்டமிட்டார்கள். அதன்படி கு. ப. ராஜகோபாலனை 'கௌரவ ஆசிரியர்' ஆகக்கொண்டு கிராம ஊழியன் மறுமலர்ச்சி இலக்கிய மாதம் இருமுறை வெளியீடாக வரத் தொடங்கியது. புதிய வடிவம், புதிய தோற்றம், புதிய உள்ளடக்கத்துடன் ‘கிராம ஊழியன்' 1943 ஆகத்து 15 அன்று இலக்கிய இதழாக வெளிவரத் தொடங்கியது.
கிராம ஊழியன் இலக்கிய இதழாக மாறிய பிறகு அதன் முதல் இதழில் எழுதியது: "தமிழ்நாட்டில் பாரதியை மூலபுருஷனாகக் கொண்ட மறுமலர்ச்சி துவக்கின. இருபத்தைந்து வருஷங்களுக்குப் பிறகு, அதன் உன்னத யௌவனப் பருவத்தில் ஊழியன் தோன்றுகிறான். இலக்கியம் மதவுணர்ச்சித் துறைகளில் பாரதி முதலில் காட்டின வழியைப் பணிவுடன் பின்பற்றி, தன்னாலியன்ற வரையில் பணிபுரிவான்"
ஒரு இலக்கியப் இதழுக்கு கிராம ஊழியன் என்ற பெயர் சற்றும் பொருத்தமற்றது. இதை ஊழியன் நிர்வாகிகள் துவக்கம் முதலே உணர்ந்துதான் இருந்தார்கள். வேறு பெயர் வைப்பதற்கு அவர்கள். முயன்றதும் உண்டு. ஆனால், 'புதிய பத்திரிகைகளுக்கு டிக்ளரேஷன்' கிடையாது என்றிருந்த அக்காலத்திய நிலை, வேறு வழி இல்லாது செய்து விட்டது. எனவே, 'கிராம' என்ற எழுத்துக்களை மிகச் சிறிதாகவும், ‘ஊழியன்' என்பதைப் பெரிதாய் எடுப்பாகவும் அச்சிட்டு வெளியிட்டனர்.
கிராம ஊழியன் பிரஸ் லிமிடெடுக்காக அ. வெ. ர. கிருஷ்ணசாமி வெளியீட்டாளராகவும், ஆசிரியராக திருலோக சீதாராமும், கௌரவ ஆசிரியராக கு.ப. ராஜகோபாலனும் இருந்தனர். 1943ஆம் ஆண்டு 15 முதல் நான்கு மாத காலம் இப்படி இருந்து. பிறகு 1944 சனவரி முதல் நாள் இதழிலிருந்து, கு. ப. ராஜகோபாலன் ஆசிரியர் என்றும், திருலோக சீதாராம் நிர்வாக ஆசிரியர் என்றும் அச்சிடப்பட்டது.
இலக்கியப் பணிகள்
1944 சனவரியில், 'கிராம ஊழியன்' பொங்கல் மலர் ஒன்றைப் பெரிய அளவில் தயாரித்து வெளியிட்டது. இலக்கியத் தரம் உள்ள சிறப்பு மலராக அமைந்திருந்த அதில்தான் புதுமைப்பித்தன் முதல் முதலாக வேளூர் வெ. கந்தசாமிக் கவிராயர் என்ற பெயரில் ஒரு கவிதை எழுதினார். ‘உண்டுண்டு கடவுளுக்குக் கண் உண்டு, கண்ணோ நெருப்பு வைக்க' என்று தொடங்கும் கவிதை அது. மற்றும் அந்நாளைய பிரபல எழுத்தாளர்களின் கதைகள், கட்டுரைகள் இடம் பெற்றிருந்தன. ந. பிச்ச மூர்த்தியின் நீண்ட கவிதை 'மழை அரசி காவியம்' மலருக்குத் தனிச் சிறப்பு அளித்தது.
பொதுவாக, ஒவ்வொரு இதழுக்கு தேவைப்பட்ட கதைகள், கவிதைகள், கட்டுரைகள் முதலியவற்றைத் தேர்ந்தெடுத்து திருலோக சீதாராம்தாராம் நிர்வாக ஆசிரியராக செயல்பட்டு வந்தார். 1944 பிப்ரவரியில் வல்லிக்கண்ணனை உதவி ஆசிரியாராக நியமிக்கப்பட்டார்.
கிராம ஊழியன் கிரவுன் அளவில்- சிறிய வடிவத்தில் வந்து கொண்டிருந்தது. 1944 மே மாதம் இதழிலிருந்து இதழை டிம்மி அளவில் ('ஆனந்த விகடன்' பழைய அளவில்) வெளியிடுவது என்று திட்டமாயிற்று.
கு. ப. ரா. 1944 ஏப்ரல் கடைசியில் மரணமடைந்தார். ஆகவே, 'கிராம ஊழியன்' வரலாற்றில் கு. ப. ராஜகோபாலன் பெயர் எட்டு மாதங்களில் நான்கு மாத காலம் கௌரவ ஆசிரியர் என்றும், நான்கு மாதங்கள் ஆசிரியர் என்றும்-இடம் பெற்றது. டிம்மி அளவில் வெளியான முதலாவது இதழ் கு. ப. ரா. நினைவு மலராக அமைந்தது. 1944 நவம்பரில் திருலோக சீதாராம் 'கிராம ஊழியன்' தொடர்பை விட்டு விட்டு விலகினார். திசம்பர் முதல் நாள் இதழிலிருந்து 'ஆசிரியர் : வல்லிக்கண்ணன்' என்று பெயர் அச்சிடப்பட்டது.
கு. ப. ரா. வின் மறைவுக்குப் பிறகு, அவருக்காக எழுதிக்கொண்டிருந்த எழுத்தாளர்கள் ஊழியனுடன் ஒத்துழைக்க விரும்பவில்லை. ஆகவே வல்லிக்கண்ணன் பலப்பல பெயர்களில் ஒவ்வொரு இதழிலும் அதிகம் எழுதத்தொடங்கினார். திறமையுள்ள புதிய எழுத்தாளர்கள் ஊழியன் எழுத்தாளர்கள் ஆனார்கள்.
விமர்சனங்கள்
இதழின் பெயரான கிராம ஊழியன் என்பது 'கிராம நலம்', 'கிராம ராஜ்யம்' போன்ற கிராம சீர்திருத்தம் பற்றிப் பேசக்கூடிய ஒரு பத்திரிகை என்ற எண்ணத்தையே ஏற்படுத்தி வந்தது. அதனால் 'கிராம ஊழியன்' என்று பெயரை வைத்துக் கொண்டு, என்னென்ன விஷயங்களை எல்லாமோ போட்டுப் பத்திரிகையைப் பாழ்படுத்துவதாக ஒரு சாரார் குறைகூறிக் கொண்டிருந்தார்கள். சில எழுத்தாளர்கள் வல்லிக்கண்ணனே பலப்பல பெயர்களில் எழுதிப் பத்திரிகையின் வளர்ச்சியைக் கெடுத்துக் கொண்டிருக்கிறார் என்று விமர்சித்தனர்.
நிறுத்தம்
பத்திரிகை விற்பனையில் இலாபம் இல்லாத நிலை ஏற்பட்டதால் அச்சு இயந்திரங்களைப் பெருத்த இலாபத்தோடு விற்க முடியும் என்ற நிலை வந்ததும், பத்திரிக்கையின் உரிமையாளரான அ. வெ. ர. கிருஷ்ணசாமி ரெட்டியார் இயந்திரங்களை விற்று பத்திரிகை நிறுத்திவிட்டார். ‘கிராம ஊழியன்' 16-5-1947 இதழ் அதன் கடைசி இதழாக அமைந்தது.
இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:தமிழ் இலக்கிய இதழ்கள் பகுப்பு:இந்தியத் தமிழ் இதழ்கள் பகுப்பு:1940 களில் வெளிவந்த தமிழ் இதழ்கள்
கிண்டி பொறியியல் கல்லூரி
இதுவே இந்தியாவின் பழமையான நுட்பவியல் கல்லூரி. நாட்டிலே முதல் முறையாக, பல பொறியியல் பிரிவுகளை அறிமுகப்படுத்தியது. தென்னிந்தியாவில் முதன் முறையாக கணினி மையத்தை 1963 இல் நிறுவிய கல்வி நிறுவனமும் இதுவே.
இக்கல்லூரி, 2008 ஆம் ஆண்டு இந்திய டுடே பத்திரிக்கையின் இந்திய பொறியியல் கல்லூரிகள் தர வரிசையில் எட்டாவது இடத்தை பிடித்தது. மேலும் அவுட்லுக் இந்தியா பத்திரிக்கையின் 2007 ஆம் ஆண்டிற்கான 50 கல்லூரிகள் பட்டியலில் பத்தாவது இடத்தை பிடித்தது. இக்கல்லூரி பல பன்னாட்டு நிறுவனங்களுடனும் அரசுகளுடனும் தொடர்பு கொண்டுள்ளது. தனியாக அஞ்சல் தலை கொண்ட கல்லூரியும் இதுவேயாகும். நடுவண் அரசு, இக்கல்லூரியின் இருநூறாவது ஆண்டை முன்னிட்டு, நினைவு அஞ்சல் தலை வெளியிட்டுச் சிறப்பித்தது.
வரலாறு
இக்கல்லூரி 1794 இல் புனித சார்ச்சு கோட்டைக்கு அருகில் ஒரே ஒரு மாணவனைக் கொண்டு "அளவைப் பள்ளி" என்ற பெயரில் தொடங்கப்பட்டது. கீழ்க்காணும் காலக் கோடு இக்கல்லூரியின் பல்வேறு முதன்மை நிகழ்வுகளை மையமாகக் கொண்டது.
துறைகள்
பல பொறியியல் துறைகளில் இளநிலை, முதுகலைப்பட்ட மற்றும் ஆராய்ச்சி/ஆய்வு படிப்புகளை கிண்டி பொறியியல் கல்லூரி வழங்குகிறது. இந்தியாவில், கட்டிடப் பொறியியல் துறை பட்டப் படிப்பு, முதன் முதலில் மே 17, 1794 இல் இந்த கல்லூரியில் தான் தொடங்கப்பட்டது.
மேற்கோள்கள்
பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழகம் பகுப்பு:தமிழில் பட்டப்படிப்புக்கள் உள்ள பல்கலைக்கழகங்கள் பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:சென்னையின் பாரம்பரியக் கட்டடங்கள்
தேச. மங்கையர்க்கரசி
'''தேச. மங்கையர்க்கரசி''' (பிறப்பு: 19 மே 1984) தமிழ்நாட்டின் தமிழ் இலக்கிய, சமயச் சொற்பொழிவாளர்.
வாழ்க்கைச் சுருக்கம்
தேச. மங்கையர்க்கரசி தேவி சண்முகம், பாக்கியலட்சுமி ஆகியோருக்கு மதுரையில் பிறந்தவர். இவருக்கு ஒரு சகோதரியும், ஒரு சகோதரரும் உண்டு. எட்டாவது வகுப்பு வரை மதுரையில் தெப்பக்குளத்தில் அமைந்துள்ள ரோசரி சர்ச் பள்ளியிலும், பின்னர் மதுரையில் உள்ள ஈ. வே. ரா நாகம்மை பள்ளியிலும் படித்தார். மதுரை காமராசர் பல்கலைக்கழகத்தில் அஞ்சல் வழிக் கல்வி மூலம் இளநிலை (தமிழ் இலக்கியம்) பயின்று பட்டம் பெற்றார். தமிழ், தெலுங்கு மற்றும் மலையாள மொழிகள் இவருக்கு தெரியும்.
இலக்கியப் பணி
தந்தையின் ஊக்குவிப்பில் மேடைகளில் இலக்கியச் சொற்பொழிவாற்றத் தொடங்கினார். திருக்குறள், தேவாரம், திருவாசகம் மற்றும் பிற தமிழ்ப் பாயிரங்களில் புலமை பெற்றார். கர்நாடக சங்கீதம் முறைப்படி கற்றுக் கொண்ட இவர் பரதநாட்டியக் கலையிலும் தேர்ச்சி பெற்றார்.
இலண்டன், இலங்கை, சிங்கப்பூர், மலேசியா, சுவிட்சர்லாந்து, மொரீசியசு போன்ற நாடுகளில் இலக்கிய உரைகள் ஆற்றியுள்ளார். இவரது இலக்கியச் சொற்பொழிவுகள் 12 குறுந்தகடுகளாக வெளிவந்துள்ளன.
வெளி இணைப்புகள்
பகுப்பு:1984 பிறப்புகள் பகுப்பு:தமிழ்ப் பெண் பேச்சாளர்கள் பகுப்பு:கலைமாமணி விருது பெற்றவர்கள் பகுப்பு:தமிழ்ப் பெண் எழுத்தாளர்கள் பகுப்பு:தமிழ்ப் பெண் ஆன்மிக எழுத்தாளர்கள் பகுப்பு:விருது பெற்ற தமிழ்ப் பெண்கள் பகுப்பு:மதுரை மக்கள்
காதல் ஜோதி
காதல் ஜோதி 1970 ஆம் ஆண்டு வெளிவந்த தமிழ்த் திரைப்படமாகும். திருமலை மகாலிங்கம் இயக்கத்தில் வெளிவந்த இத்திரைப்படத்தில் ஜெய்சங்கர், காஞ்சனா மற்றும் பலரும் நடித்திருந்தனர்.
பாடல்கள்
பகுப்பு:1970 தமிழ்த் திரைப்படங்கள்‎ பகுப்பு:டி. கே. ராமமூர்த்தி இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
விவேகி (இதழ்)
விவேகி 1970களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் செம்பியன் செல்வன். இது தரமான இலக்கியபடைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:ஈழத்து சஞ்சிகைகள் பகுப்பு:1970 களில் வெளிவந்த தமிழ் இதழ்கள் பகுப்பு:கலை இலக்கிய தமிழ் இதழ்கள்
பேரியம் புரோமைடு
பேரியம் புரோமைடு (Barium bromide) BaBr2 என்ற மூலக்கூறு வாய்பாடுடன் கூடிய பேரியம் மற்றும் புரோமின் கலந்த ஒரு கனிமச் சேர்மமாகும். பேரியம் குளோரைடு போலவே பேரியம் புரோமைடும் நீரில் நன்கு கரைகிறது. நீர்க் கரைசலில் இவ்வுப்பு நச்சுத்தன்மை கொண்டுள்ளது.
அமைப்பும் பண்புகளும்
பேரியம் குளோரைடு போலவே பேரியம் புரோமைடும் செஞ்சாய்சதுரப் படிகங்களாகப் படிகமாகிறது. இப்படிகங்கள் நீர் உறிஞ்சும் திறன் கொண்டவையாக உள்ளன. நீர் கரைசலில் பேரியம் புரோமைடு ஓர் எளிய உப்பின் பண்புகளை வெளிப்படுத்துகிறது. பேரியம் புரோமைடு கந்தக அமிலத்திலுள்ள சல்பேட்டு அயனிகளுடன் வினைபுரிந்து பேரியம் சல்பேட்டு உப்பின் வீழ்படிவைக் கொடுக்கிறது.
ஆக்சாலிக் அமிலம், ஐதரோ புளோரிக் அமிலம் பாசுபாரிக் அமிலம்  ஆகிய அமிலங்களிலும் இத்தகைய வினைகளே நிகழ்கின்றன.
தயாரிப்பு
பேரியம் சல்பைடு அல்லது பேரியம் கார்பனேட்டை   ஐதரோ புரோமிக் அமிலத்துடன்  வினைபுரியச் செய்தால் குறுகிய நேரத்தில் பேரியம் புரோமைடின் நீரேறிய வடிவத்தை தயாரிக்க முடியும்.
இக்கரைசலில் இருந்து நீரேறிய பேரியம் புரோமைடு படிகமாக்கப்படுகிறது (BaBr2•2H2O). இப்படிகத்தை 120 பாகை செல்சியசுக்கு சூடாக்குவதன் மூலமாக நீரற்ற பேரியம் புரோமைடு பெறப்படுகிறது .
முன்பாதுகாப்பு
பேரியம் புரோமைடும் நீரில் கரையும் இதர பேரியம் உப்புகளும் நச்சுத்தன்மை கொண்டவையாகும். இவற்றை உட்கொள்ள நேரிட்டால் கடுமையான நச்சு விளைவுகள் உண்டாகும்.
தேவாரகுந்தி
அதன் புனிதத்தன்மை காரணமாக, அது மனித நடவடிக்கைகளிலிருந்து விலகி உள்ளது.
மேற்கோள்கள்
பகுப்பு:கர்நாடக அருவிகள்
மச்ச சம்ஹார மூர்த்தி
மச்ச சம்ஹார மூர்த்தி, அறுபத்து நான்கு சிவபெருமானின் திருமேனிகளுள் ஒன்றாக சைவர்களால் வணங்கப்படும் வடிவமாகும். மச்சம் என்றால் மீன் என்று பொருள். மச்ச வடிவெடுத்து வந்த விஷ்ணுவை அழித்த சிவபெருமானின் திருவுருவம் மச்ச சம்ஹார மூர்த்தி என்று அழைக்கப்படுகிறது.
புராணம்
சோமுகாசுரன் மூன்று லோகத்தினராலும் அழிக்க முடியாத வரத்தினை சிவபெருமானிடமிருந்துப் பெற்றிருந்தான். அந்த அகந்தையில் பிரமனிடம் சென்று வேதங்கள் நான்கையும் பிடுங்கிக் கொண்டு கடலிலுள் சென்று மறைந்தான். பிரமன் திருமாலிடம் நடந்தவற்றை கூறினான். திருமாலும் பெரிய மீன் வடிவம் ஏற்றார். கடலிலுள் சென்று சோமுகாசுரனைத் தேடிக் கடலையேக் கலக்கியது. பின்னர் ஒளிந்திருந்த சோமுகாசுரனை கண்டுபிடித்து அவனை துன்புறுத்திக் கொன்றது. அவனிடமிருந்து பறிக்க வேதங்களை மீண்டும் பிரமனிடம் சேர்ப்பித்தது. ஆனாலும் சோமுகனின் உடலிருந்து வெளிவந்த இரத்தம் சமுத்திரத்தை செந்நிறமாகக்கியது. பின் பெரிய மந்தரம் போன்ற அந்த மீன் கடலை இடித்தபடி கொள்ளாமல் திசை நான்கிலும் பரவி நிரம்பியிருந்தது. அது அங்கிருக்கும் அனைத்து மீன்களையும் அழித்து தின்றது. ஒரு கடல் விலங்கினங்களையும் கூட விடாமல் அனைத்தையும் கொன்று தின்றது. இச்செய்தி தேவர்கள் மூலமாக சிவபெருமானை எட்டியது. சிவபெருமானும் தேவர்களுக்கு ஆறுதல் கூறி அக்கொடிய மீனை பிடிக்க வேண்டிய வேலையுடன் மீனவர் போல் உருமாறி அக்கடலில் அம்மீனிற்கு தக்கவாறு உருவம் கொண்டு நின்றார். வலைவீசி அப்பெரிய மீனைப் பிடித்தார். பின்னர் அதன் கண்னை தோண்டி தன் மோதிரத்தில் பதித்துக் கொண்டார். இதனால் கண்ணிழந்த மீன் வடிவம் கொண்ட திருமால் சிவபெருமானிடம் தன் பழைய உருவைத் தருமாறுக் கேட்க, அவரும் தந்து ஆசி கூறினார். தேவர்களின் வேண்டுகோளின்படி அட்டூழியம் செய்த மீனை அழிக்க சிவபெருமான் எடுத்த உருவமே மச்ச சம்ஹார மூர்த்தி யாகும். இவரை காஞ்சிபுரத்துக் கோயிலில் தரிசிக்கலாம். அங்கு கல் தூணில் இவ்வுருவம் செதுக்கப்பட்டுள்ளது.
உருவக் காரணம்
சோமுகாசுரன் என்ற அரக்கன் மூன்று உலகத்தவராலும் அழிக்க முடியாத வரத்தினை சிவனிடமிருந்து பெற்றார். அந்த வரத்தினால் கர்வம் கொண்டு பிரம்மாவிடமிருந்து வேதங்களை கைப்பற்றி கடலினுள் மறைந்தார். இதனையறிந்த திருமால் மீனாக அவதாரமெடுத்து தோமுகாசுரனை வதம் செய்தார். ஆனால் மீனாகவே இருந்து கடலில் இருக்கும் மீன்களையும், விலங்குகளையும் துன்புருத்தினார். இதனையறிந்த சிவபெருமான் மீனவராக உருமாற்றம் அடைந்து, கடலில் வலைவீசி மீனை பிடித்தார். அதன் கண்களை தோண்டியெடுத்தார். அதன்பின் மீனாக இருந்த திருமாலுக்கு தன்னிலை தெரிந்தது.
மீனாக இருந்த திருமாலை சம்ஹாரம் செய்த திருவுருவக் கோலம் கூர்ம சம்ஹார மூர்த்தி என்று வழங்கப்படுகிறது.
மேற்கோள்கள்
பகுப்பு:சிவ உருவத்திருமேனிகள்
இராகேசு யாதவ்
இராகேசு யாதவ் (Rakesh Yadav) என்பவர் இதயநோய் நிபுணர் ஆவார். இவர் புது தில்லியில் உள்ள அனைத்திந்திய மருத்துவ அறிவியல் கழகத்தில் பேராசிரியராகப் பணிபுரிகிறார்.
புருஷ லட்சணம்
புருஷ லட்சணம் (Purusha Lakshanam) என்பது 1993 ஆம் ஆண்டய தமிழ் நாடகத் திரைப்படம் ஆகும். கே. எஸ். ரவிக்குமார் இயக்கிய இப்படத்தில் ஜெயராம் மற்றும் குஷ்பூ ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். படமானது 1993 திசம்பர் 3 அன்று வெளியிடப்பட்டது. இது தெலுங்கில் பலே பெல்லாம் என்றும் கன்னடத்தில் மங்கல்ய பந்தனா என்றும் மறு ஆக்கம் செய்யப்பட்டது.
இராகேசு யாதவ்
ஆரம்ப வாழ்க்கை மற்றும் கல்வி
யாதவ், பீகாரின் கயா மாவட்டத்தில் பிறந்தார். தனது குழந்தைப் பருவத்தில் உத்தரப் பிரதேசத்தின் கோண்டா மாவட்டத்திற்குக் குடிபெயர்ந்தார். இவர் உத்தரப்பிரதேச கல்வித் திட்டத்தில் (உயர்நிலைப் பள்ளி மற்றும் இடைநிலைக் கல்வி உத்தரப் பிரதேசம்) 10ஆம் வகுப்பில் (உயர்நிலைப் பள்ளி) முதலிடம் பிடித்தார். இவர் ஆக்ராவில் (சரோஜினி நாயுடு மருத்துவக் கல்லூரி) முதுநிலை மருத்துவ பட்டம் பெற்ற பின்னர், பிறகு புது தில்லியில் உள்ள அகில இந்திய மருத்துவ அறிவியல் கழகத்தில் இருதய மருத்துவத்தில் மருத்துவ பட்டயப்படிப்பினை முடித்தார்.
புருஷ லட்சணம்
கதை
நந்தகோபால் ( ஜெயராம் ) ஒரு நிறுவனத்தில் நிர்வாக இயக்குநராக பணிபுரிகிறார். கல்லூரி மாணவியான அம்மு என்று அழைக்கப்படும் அபிராமி ( குஷ்பூ ) முதல் பார்வையில் நந்தகோபாலைக் காதலிக்கிறார். அஞ்சுவும் நந்தகோபாலை ஒரு தலையாக காதலிக்கிறார். இறுதியாக, நந்தகோபாலும் அம்முவும் திருமணம் செய்து கொள்ள முடிவுசெய்கின்றனர். ராஜா (ராஜா ரவீந்தர்) அம்முவின் வகுப்புத் தோழர், அம்முவை ஒரு காதலித்து வந்தார். தனக்கு கிடைக்காத அம்முவைப் பழிவாங்க ராஜா விரும்புகிறார்.
ராஜா அம்முவை திருமணம் செய்து கொள்வதாக சவால் விடுகிறார். ஒரு நாள், ராஜா நந்தகோபாலின் முன்னிலையில் அம்முவைக் கட்டிப்பிடிக்கிறார். இதனால் நந்தகோபால் தனது மனைவிக்கு ராஜாவுடன் தவறான உறவு இருப்பதாக நினைத்து அம்முவை தன்னை விட்டு விலக்குகிறார். பின்னர் என்ன நடக்கிறது என்பது கதையின் முக்கிய அம்சமாக உள்ளது.
இராகேசு யாதவ்
பணி மற்றும் சாதனைகள்
இதயவியலில் மருத்துவ பட்டம் பெற்ற பிறகு, புது தில்லியில் உள்ள அகில இந்திய மருத்துவ அறிவியல் கழகத்தில் இதயவியல் பிரிவில் பணியில் சேர்ந்தார். தற்பொழுது இங்குப் பேராசிரியராகப் பணிபுரிகிறார். 2015ஆம் ஆண்டில், உத்தரப் பிரதேச மாநிலத்தின் மிக உயரிய குடிமகன் விருதான யாஷ் பாரதி விருது இவருக்கு வழங்கப்பட்டது. 2014ஆம் ஆண்டுக்கான மரு. பி. சி. ராய் விருது இவருக்கு 2017-ல் வழங்கப்பட்டது.
புருஷ லட்சணம்
இசை
இப்படத்திற்கு தேவா இசையமைத்துள்ளார், பாடல் வரிகளை காளிதாசன் எழுதியுள்ளார்.
இராகேசு யாதவ்
வெளி இணைப்புகள்
பகுப்பு:மரு. பி. சி. ராய் விருது பெற்றவர்கள் பகுப்பு:வாழும் நபர்கள்
புருஷ லட்சணம்
விமர்சன வரவேற்பு
இந்தியன் எக்ஸ்பிரஸ் பின்வருமாற எழுதியது "பி. வாசுவின் கதை திருப்பங்கள் நிறைந்ததாக உள்ளது. இது இயக்குனருக்கு ஒரு பிடிப்பை அளிக்கிறது [..] மேலும் பார்வையாளர்களை கதையோடு ஒன்ற வைப்பதில் வெற்றிபெறுகிறது." நியூ ஸ்ட்ரெய்ட்ஸ் டைம்ஸ் குஷ்பூவின் நடிப்பைப் பாராட்டியதுடன், ரவிக்குமாரின் இயக்கத்தையும் அது பாராட்டியது. "படத்தின் முதல் மூன்று கால் பகுதிகள் படத்தின் வேகத்தை இலகுவாகவும் மகிழ்ச்சியான மனநிலையைக் கொண்டதாகவும் இருந்தது".
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:கே. எஸ். ரவிக்குமார் இயக்கியுள்ள திரைப்படங்கள் பகுப்பு:இந்திய நாடகத் திரைப்படங்கள் பகுப்பு:இந்தியத் திரைப்படங்கள் பகுப்பு:1993 திரைப்படங்கள் பகுப்பு:ஜெயராம் நடித்த திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
டானியல் தியாகராஜா
வண. டானியல் செல்வரத்தினம் தியாகராஜா (Daniel Selvaratnam Thiagarajah) இலங்கைத் தமிழ் ஆயர் ஆவார். இவர் தென்னிந்தியத் திருச்சபையின் யாழ்ப்பாண மறைமாவட்டத்துக்கான ஆயராக 2006 ஆம் ஆண்டு முதல் பணியாற்றுகிறார்.
ஆரம்ப வாழ்க்கை
டானியல் தியாகராஜா யாழ்ப்பாணம் மத்திய கல்லூரியில் கல்வி பயின்றவர்.
பணி
தியாகராஜா தென்னிந்தியத் திருச்சபையின் யாழ்ப்பாண மறைமாவட்டத்துக்கான ஆயராக 2006 ஆகத்து 21 இல் திருநிலைப்படுத்தப்பட்டார். திருச்சபையின் சில உறுப்பினர்கள் தியாகராஜாவின் தெரிவை எதிர்த்து சட்ட நடவடிக்கை எடுத்தனர்.
மேற்கோள்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள் பகுப்பு:யாழ்ப்பாண ஆயர்கள் (தென்னிந்தியத் திருச்சபை) பகுப்பு:வாழும் நபர்கள் பகுப்பு:யாழ்ப்பாணத்து நபர்கள்
சைமன் கே. கிங்
'''சைமன் கே. கிங்' (Simon K. King'') என்பவர் ஒரு இந்திய திரைப்பட இசையமைப்பாளர் ஆவார். இவர் சசியின் ஐந்து ஐந்து ஐந்து (2013) படத்தின் வழியாக  அறிமுகமானார். மேலும் சத்யா திரைப்படத்தின் "யவ்வானா" என்ற பாடலுக்காகவும், கொலைகாரன் படத்தின் பின்னணி இசைக்காகவும் நன்கு அறியப்பட்டார்.
தொழில்
சைமன் கே. கிங் மின் பொறியியலில் பட்டப்படிப்பை மேற்கொண்டபோது  கீபோர்டு புரோகிராமராக தனது இசை வாழ்க்கையைத் தொடங்கினார். பின்னர் இவர் இசையமைத்தலில் தனது ஆர்வத்தை வளர்த்துக் கொண்டார். அப்போதிருந்து இவர் விளம்பரங்களுக்கான இசையமைக்கத் தொடங்கினார். அப்போது இவர் பல்வேறு வணிகப் பொருட்களுக்காக 300 க்கும் மேற்பட்ட விளம்பர இசையமைப்புகளில் பணிபுரிந்தார். அதே நேரத்தில் இவர் தமிழ், இந்தி, தெலுங்கு, கன்னடம், மலையாளத் திரைப்படத் துறைகளில் பல இசை இயக்குநர்களுக்கு சுயாதின இசை தயாரிப்பாளராக பணியாற்றினார்.
வெளி இணைப்புகள்
பகுப்பு:1986 பிறப்புகள் பகுப்பு:தமிழிசைக் கலைஞர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:வாழும் நபர்கள்
மஞ்சேரி சட்டமன்றத் தொகுதி
மஞ்சேரி சட்டமன்றத் தொகுதி, கேரளத்தின் 140 தொகுதிகளில் ஒன்று. இது மலப்புறம் மாவட்டத்தில் உள்ள மஞ்சேரி நகராட்சியையும்,  பெரிந்தல்மண்ணை வட்டத்தில் உள்ள  கீழாற்றூர்,  எடப்பற்றா, ஏறனாடு வட்டத்தில் உள்ள பாண்டிக்காடு  திருக்கலங்ஙோடு ஆகிய ஊராட்சிகளையும் கொண்டது. . தற்போதைக்கு எம். உம்மர் முன்னிறுத்துகிறார்.
துதிப்பட்டு
துதிப்பட்டு (ஆங்கிலம்:Thuthipattu), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மஞ்சேரி சட்டமன்றத் தொகுதி
சான்றுகள்
பகுப்பு:கேரள சட்டமன்றத் தொகுதிகள்
துதிப்பட்டு
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7068 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். துதிப்பட்டு மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 73%,  பெண்களின் கல்வியறிவு 56% ஆகும். இது இந்திய தேசிய சராசரி கல்வியறிவான 59.5% விட கூடியதே. துதிப்பட்டு மக்கள் தொகையில் 12% ஆறு வயதுக்குட்பட்டோர் ஆவார்கள்.
வீரவநல்லூர் ஊராட்சி
வீரவநல்லூர் ஊராட்சி (T. veeravanallur Gram Panchayat), தமிழ்நாட்டின் திருநெல்வேலி மாவட்டத்தில் உள்ள சேரன்மாதேவி வட்டாரத்தில் அமைந்துள்ளது. இந்த ஊராட்சி, அம்பாசமுத்திரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3660 ஆகும். இவர்களில் பெண்கள் 1865 பேரும் ஆண்கள் 1795 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அத்தண்டமருதூர் ஊராட்சி
அத்தண்டமருதூர் ஊராட்சி (Athandamarudhur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1871 ஆகும். இவர்களில் பெண்கள் 931 பேரும் ஆண்கள் 940 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெல்லித்தோப்பு காத்தாயி அம்மன் கோயில்
நெல்லித்தோப்பு காத்தாயி அம்மன் கோயில் தஞ்சாவூர் மாவட்டத்திலுள்ள அம்மன் கோயிலாகும்.
அமைவிடம்
தஞ்சாவூர்-திருவாரூர் நெடுஞ்சாலையில் தஞ்சாவூருக்குக் கிழக்கே 10 கிமீ தொலைவில் உள்ளது.
காக்கும் தெய்வம்
காக்கும் தெய்வம் காத்தாயி என்று உள்ளூர் மக்களால் போற்றப்படும் அம்மன் நெல்லித்தோப்பில் நெல்லி மரங்களுக்கு இடையே இருக்கிறார். காத்யாயனி தேவியை காத்தாயி என்று வழிபடுகின்றனர்.
மூலவர்
வலது கரத்தில் தாமரை மலரும், இடது கரத்தில் குழந்தையை அணைத்த கோலத்திலும் உள்ளார். அமர்ந்த கோலத்தில் அம்மன் காட்சி தருகிறார்.
திருச்சுற்று
வெளிச்சுற்றில் சப்தமுனீசுவரர், லாட முனி, முத்துமுனி, செம்முனி, வாழ்முனி, கருமுனி, கும்பமுனி, சடைமுனி உள்ளனர். பேச்சாயி காத்தவராயன், மதுரைவீரன் பாவாடைராயன், பாம்பாட்டி வீரன் சன்னதிகளும் இங்கு உள்ளன.
வெளி இணைப்புகள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சாக்தம்
வடக்கு கலிமந்தான்
வடக்கு கலிமந்தான் (ஆங்கிலம்: North Kalimantan; மலாய்: Kalimantan Utara; இந்தோனேசியம்: Provinsi Kalimantan Utara; சீனம்: 北加里曼丹) என்பது போர்னியோ தீவின் இந்தோனேசியப் பகுதியான கலிமந்தானில் அமைந்துள்ள ஒரு மாநிலமாகும்.
வடக்கு கலிமந்தான் மாநிலம், அதன் வடக்கில் சபா மாநிலம்; மேற்கில் சரவாக் மாநிலம்; ஆகிய மலேசிய மாநிலங்களை எல்லையாகக் கொண்டுள்ளது. தெற்கில் கிழக்கு கலிமந்தான் எனும் இந்தோனேசிய மாநிலத்தையும் நில எல்லையாகப் பகிர்ந்து கொள்கிறது.
தஞ்சோங் செலோர் (Tanjung Selor) எனும் நகரம் வடக்கு கலிமந்தான் மாநிலத்தின் தலைநகரமாகச் செயல்படுகிறது. அதே சமயத்தில் தாராக்கான் (Tarakan) எனும் நகரம் அந்த மாநிலத்தில் மிகப்பெரிய நகரமாகவும்; நிதி மையமாகவும் விளங்குகிறது.
பொது
வடக்கு கலிமந்தான் மாநிலம் 25 அக்டோபர் 2012-இல் உருவாக்கப்பட்டது. முன்பு இந்த மாநிலம் கிழக்கு கலிமந்தான் மாநிலத்தில் ஒரு பகுதியாக இருந்தது. அப்போது அதன் வளர்ச்சியில் ஏற்றத்தாழ்வுகள் (Development Disparity) இருந்தன. அதைச் சரி செய்வதற்காகவும்; மற்றும் இந்த மாநிலத்தின் மீது மலேசியாவின் செல்வாக்கைக் குறைப்பதற்காகவும், கிழக்கு கலிமந்தான் மாநிலத்தில் இருந்து தனி ஒரு மாநிலமாகப் பிரிக்கப்பட்டு வடக்கு கலிமந்தான் மாநிலம் உருவாக்கப்பட்டது.
இருப்பினும் 2022-இல் புதிய மாநிலமாக தெற்கு பாப்புவா (South Papua) உருவாக்கப் பட்டதும் அந்த நிலை மாறியது. 2021-ஆம் ஆண்டின் நடுப்பகுதியில் வடக்கு கலிமந்தான் மாநிலத்தின் மக்கள் தொகை அதிகாரப்பூர்வ மதிப்பீடு 713,622 ஆகும்.
வரலாறு
மிங் வம்சத்தின் (Ming Dynasty), 1368-ஆம் ஆண்டில் இருந்து 1644-ஆம் ஆண்டு வரையிலான சீனா நாட்டு மிங் சி லு (ஆங்கிலம்: Ming Shilu; சீனம்: (Chinese: 明史) வரலாற்றுப் பதிவுகளில்; 1417-ஆம் ஆண்டுக்கான பதிவில் சூலு மன்னராட்சியில் (Sulu Sultanate); மகாலது கிலமாதிங் (Mahalatu Gelamading) எனும் அரசரால் கலிமந்தான் இராச்சியம் ஆளப் பட்டதாகப் பதிவாகி உள்ளது.
கலிமந்தான் இராச்சியம்
அந்தக் காலக்கட்டத்தில் கலிமந்தான் இராச்சியத்தை ஓர் இந்து மன்னர் ஆட்சி செய்ததாகவும்; அந்த அரசரின் பெயர் மகாராஜா கலிமாந்தகன் (ஆங்கிலம்: Maharaja Klainbantangan; சீனம்: 麻哈剌吐葛 剌麻丁) என்று சீனப் பதிவுகள குறிப்பிடுகின்றன.
கலிமந்தான் இராச்சியம், பிலிப்பீன்சு இராச்சியத்திற்கு (Philippine Kingdom) அடிமையாக இருந்த ஒரு இராச்சியம் என்றும் பதிவு செய்யப்பட்டு உள்ளது. மகாராஜா கலிமாந்தகனின் பட்டப் பெயரான கலிமாந்தகன் எனும் பெயரில் இருந்து கலிமந்தான் இராச்சியத்திற்கு (Kingdom of Kalimantan) பெயரிடப்பட்டதாக சீனப் பதிவுகள குறிப்பிடுகின்றன.
வடக்கு கலிமந்தான் மாநிலம், பின்னர் புலுங்கான் சுல்தானகத்தின் (Sultanate of Bulungan) ஒரு பிரதேசமாக மாறியது. இந்த புலுங்கான் சுல்தானகம் கடலோரத்தில் வாழ்ந்த காயான் (Kayan) குழுவின் தலைவராக இருந்த உமாப்பன் (Uma Apan) என்பவரால் நிறுவப்பட்டது.
புலுங்கான் இந்து இராச்சியம்
16-ஆம் நூற்றாண்டில், அசுங் லுவான் (Asung Luwan) என்று அழைக்கப்படும் காயான் இளவரசி, புரூணையில் இருந்து காணாமல் போனதாகக் கூறப்படும் டத்து மென்காங் (Datuk Mencang) என்று அழைக்கப்படும் ஓர் இந்து பிரபுவை மணந்தார். அதைத் தொடர்ந்து தஞ்சோங் செலோர் நகரத்தை மையமாகக் கொண்டு ஒரு சுதேச அரசும்; இந்து மத வம்சாவளியும் நிறுவப்பட்டன. இந்தச் சுதேச புலுங்கான் இராச்சியம்தான் பின்னர் காலத்தில் புலுங்கான் சுல்தானகம் என மாற்றம் கண்டது.
அந்தக் கட்டத்தில் இந்த புலுங்கான் இராச்சியம்; தானா தீடுங் (Tana Tidung), மலினாவ் (Malinau), நுனுக்கான் (Nunukan), தாராக்கான் (Tarakan) மற்றும் சபாவின் சில பகுதிகளைக் கையகப்படுத்தி இருந்தது.
கூத்தாய் இராச்சியம்
புலுங்கான் இராச்சியம், பெராவு (Berau) எனும் போர்னியோ அரசிற்கு அடிமை அரசாக இருந்தது. அதே சமயத்தில் பெராவு அரசு, கூத்தாய் இராச்சியத்தின் (Kingdom of Kutai) அடிமையாக இருந்தது. அடுத்தடுத்த போர்களின் போது, புலுங்கான் இராச்சியம், புரூணை அரசின் கைகளில் விழுந்தது.
அதன் பின்னர் சூலு சுல்தானகத்துடன் (Sultanate of Sulu) ஒப்பந்தங்கள் செய்யப்பட்ட பின்னர், புலுங்கான் அரசு அதிகாரப்பூர்வமாக சூலு சுல்தானகத்தின் கட்டுப்பாட்டின் கீழ் வந்தது.
புலுங்கான் சுல்தானகம்
1777-ஆம் ஆண்டில், புலுங்கான் அரச குடும்பம் இந்து சமயத்தில் இருந்து இசுலாம் சமயத்திற்கு மாறியது. மன்னர் வீரா அமீர் (Wira Amir) தன் பெயரை அஜி முகம்மது (Aji Muhammad) என்றும்; சுல்தான் அமிருல் முக்மினின் (Sultan Amirul Mukminin) என்றும் மாற்றிக் கொண்டார். புலுங்கான் இராச்சியம் என்பது புலுங்கான் சுல்தானகம் என மாறியது.
பிரித்தானிய வடக்கு போர்னியோ நிறுவனம்
1853-ஆம் ஆண்டில், புலுங்கான் சுல்தானகத்தின் (Kesultanan Bulungan) மீது டச்சுக்காரர்கள் தங்கள் அதிகாரத்தைத் திணிக்க ஓர் அரசியல் ஒப்பந்தத்தில் (Politiek Contract) கையெழுத்திட்டனர். அந்தக் கட்டத்தில் சூலு சுல்தானகம், பிலீப்பீன்சில் இருந்த எசுப்பானியா நாட்டுக் கடல் படையுடன் போரில் ஈடுபட்டு இருந்ததால் சூலு சுல்தானகத்தால் பதில் நடவடிக்கை எடுக்க முடியவில்லை.
பின்னர் 1881-ஆம் ஆண்டில், வடக்கு போர்னியோவில், பிரித்தானிய வடக்கு போர்னியோ நிறுவனம் (British North Borneo Company) (BNBC) உருவாக்கப்பட்டது. அன்றைய வடக்கு போர்னியோ தான் இன்றைய இன்றைய சபா மாநிலம். வடக்கு போர்னியோவை, பிரித்தானிய அதிகார வரம்பிற்குள் வைத்து, தாவாவ் பகுதியை பிரித்தானிய வடக்கு போர்னியோ நிறுவனம் உரிமை கோரியது.
இரண்டாம் உலகப் போர்
ஆங்கிலேயர்களுடன் நீண்ட பேச்சுவார்த்தை நடந்தது. அதன் பிறகு, இந்தோனேசியாவை ஆட்சி செய்த டச்சுக்காரர்கள் 1915-ஆம் ஆண்டில் தாவாவ் பகுதியின் பிரித்தானிய எல்லைகளை அங்கீகரித்தனர். அந்த எல்லைதான் இப்போது சபா மாநிலத்திற்கும் வடக்கு கலிமந்தானுக்கும் இடையிலான எல்லையாகும்.
இரண்டாம் உலகப் போரின் போது, ஜப்பானிய ஆக்கிரமிப்புப் படைகள் புலுங்கான் இராச்சியத்துடன் ஓர் ஒப்பந்தம் செய்து கொண்டன. அதன் மூலமாக ஜப்பானியர்கள் புலுங்கான் இராச்சியத்தின் இயற்கை வளங்களைப் பகிர்ந்து கொண்டனர். அதற்கு மாற்றமாக ஜப்பானிய ஆக்கிரமிப்பில் இருந்து புலுங்கான் இராச்சியம் தப்பித்தது.
புல்டிகன் சோக நிகழ்ச்சி
1963-ஆம் ஆண்டில், இந்தோனேசியா-மலேசியா மோதலின் போது, மலேசியா எனும் ஒரு புதிய நாடு உருவாக்கத்தில் புலுங்கான் சுல்தானகத்தின் நிலைப்பாடு தெளிவற்றதாக இருந்தது. ஏப்ரல் 1964-இல், புலுங்கான் பிரபுகளுக்கும் (Bulungan Aristocracy) மலேசியாவிற்கும் இடையிலான உறவுகளை நிரூபிக்கும் ஓர் ஆவணம் கண்டுபிடிக்கப்பட்டது.
அந்த ஆவணம் இந்தோனேசியா-மலேசியா மோதலின் போது மலேசியா உருவாவதை ஆதரித்தது. மலேசியாவுடன் இணைவதைப் பற்றியும் சொல்லப்பட்டு இருந்தது.
புலுங்கான் அரச குடும்பத்தினரை கொலை செய்ய கட்டளை
24 ஏப்ரல் 1964-இல், முல்லவர்மன் பிராந்திய இராணுவப் பிரிவின் தலைவர் (Leader of Regional Military Commands Mulawarman), பிரிகேடியர் ஜெனரல் சோகர்ஜோ (Brigadier General Soeharjo), புலுங்கான் பிரபுத்துவத்தைக் கைப்பற்றி புலுங்கான் பிரபுக்களைக் கொல்ல உத்தரவிட்டார்.
2 ஜூலை 1964-இல், இராணுவ அதிகாரி பி. சிமாதுபாங் (Letnan B. Simatupang) மற்றும் தளபதி புந்தாரான் (Captain Buntaran) ஆகியோரை புலுங்கான் சுல்தான் அன்புடன் வரவேற்றார்.
3 ஜூலை 1964 வாக்கில், பிரவிஜயா 517 (Brawijaya 517) எனும் இராணுவப் பிரிவால் புலுங்கான் அரண்மனை மீது படையெடுக்கப்பட்டது. அரண்மனை எரிக்கப்பட்டு சூறையாடப்பட்டது. மேலும் அரச குடும்ப உறுப்பினர்கள் கொல்லப் பட்டனர்.
இந்தோனேசிய தேசிய ஆயுதப் படை
புர்கான் சாபியர் (Burhan Djabier) என்பவர் தன் 1991-ஆம் ஆண்டு நூலில் (East Kalimantan: The Decline of a Commercial Aristocracy) எழுதி இருப்பது:
பிரிகேடியர் ஜெனரல் சோகர்ஜோ ஒரு அறியப்பட்ட இடதுசாரி மற்றும் அரசியல் ரீதியாக பிணைக்கப்பட்டவராக கருதப் படுவதால், இந்தோனேசிய தேசிய ஆயுதப் படைகள் (Tentara Nasional Indonesia - TNI) தலைமையகம் அவரை மாற்றவோ அல்லது மாற்றுவதற்கு முயற்சிகள் செய்யவோ இல்லை.
பெரும்பாலான இடதுசாரிகளும்; இந்தோனேசியாவின் கம்யூனிஸ்டு கட்சியாளர்களும் (Partai Komunis Indonesia - PKI) புலுங்கான் அரச குடும்பத்திற்கு விரோதமாக இருந்தனர். அரச அரண்மனை எரிப்பு மற்றும் அரச இனச் சுத்திகரிப்புக்கு இந்தோனேசியாவின் கம்யூனிஸ்டு கட்சி பொறுப்பாக இருக்கலாம் என்றும் அறியப்பட்டது.
புலுங்கான் அரச குடும்பத்தினர் மலேசியாவிற்கு தப்பிச் செல்லுதல்
எஞ்சியிருந்த புலுங்கான் அரச குடும்பத்தினர் மலேசியாவிற்குத் தப்பிச் சென்றனர். பின்னர் மலேசியக் குடியுரிமை பெற்றனர். மலேசிய அரசாங்கத்தின் பாதுகாப்பில் வாழ்ந்து வந்தனர்.
2017-ஆம் ஆண்டில், 53 ஆண்டுகளுக்குப் பின்னர், புலுங்கான் அரச குடும்பத்தினர் தாங்கள் மீண்டும் இந்தோனேசிய குடிமக்களாக மாறுவதாக அறிவித்தனர். இந்தோனேசிய அரசாங்கம் அமைதி காத்து வருகிறது.
நிர்வாகப் பிரிவுகள்
வடக்கு கலிமந்தான் நான்கு துணைப் பிரிவுகளாகவும்; (ஆங்கிலம்: Regency; இந்தோனேசியம்: Kabupaten); மற்றும் ஒரு நகரமாகவும் (Kota) பிரிக்கப்பட்டுள்ளது. 2010-ஆம் ஆண்டு மக்கள் தொகை கணக்கெடுப்பு; 2020 மக்கள் தொகை கணக்கெடுப்பு; மற்றும் 2021-ஆம் ஆண்டு மக்கள் தொகை கணக்கெடுப்பு பட்டியல்:
இனம்
வடக்கு கலிமந்தானில் பெரும்பாலோர் டயாக், ஜாவானிய மக்கள் ஆகும். மற்றும் தீடோங் (Tidung) புலுங்கான் மக்கள் (Bulungan), சூலு இனக்குழு (Suluk) பஞ்சார் மக்கள் (Banjarese), மூருட் (Murut), லுன் பாவாங் (Lun Bawang), லுன் டாயே (Lun Dayeh) இனக் குழுவினரும் குறிப்பிடத்தக்க அளவில் மக்கள்தொகையைக் கொண்டுள்ளனர்.
வெளி இணைப்புகள்
பகுப்பு:இந்தோனேசிய மாகாணங்கள் பகுப்பு:கலிமந்தான்
மின்சார மின்மாற்றி
வடிவமைப்பு
பிற மின்மாற்றிகளைப் போலவே, ஒரு மின்சார மின்மாற்றியும் ஒரு முதன்மை சுருள்சுற்று, காந்த தேனிரும்புசலாகை, மற்றும் துணைச் சுருள்சுற்று ஆகியவற்றைக் கொண்டிருக்கும். முதன்மை சுருள் சுற்றுக்களில் ஓடும் மாற்று மின்சாரமானது (alternative current) தேனிரும்புசலாகைகளில் ஒரு மின்காந்த புலத்தை உருவாக்குகிறது, இது பின்னர் துணை சுருள் சுற்றுக்களின் மின்சுற்றில் மின்சார ஓட்டத்தை உருவாக்குகிறது. முதன்மை சுருள் சுற்றுக்களும், துணை சுருள் சுற்றுக்களும் துல்லியமாக இணைந்திருப்பதை உறுதிப்படுத்துவதே மின்சார மின்மாற்றி வடிவமைப்பின் முதன்மை நோக்கமாகும், அதன் மூலம் துணை சுருள்சுற்று மின்சாரமானது, முதன்மை சுருள்சுற்று மின்சாரத்துடனான துல்லியமான தொடர்பைத் தாங்கி கொள்கிறது.
thumb மின்சார மின்மாற்றியின் மிகப் பொதுவான வடிவமைப்பு ஒரு நீளமான கம்பி ஒரு சிலிக்கான் எஃகு வளையத்தைச் சுற்றி பலமுறை சுற்றப்பட்டு, அளவீட்டிற்காக மின்சுற்றிடம் அனுப்பப்படும். ஆகவே மின்சார மின்மாற்றியின் முதன்மை சுற்று கடத்தியின் ஒரே சுற்றைக் கொண்டிருக்கும், அதேசமயம் துணைச்சுற்று பல நூற்றுக்கணக்கான சுற்றுக்களைக் கொண்டிருக்கும். முதன்மை சுருள்சுற்றானது மின்சார மின்மாற்றியின் ஒரு நிரந்தர பாகமாக இருக்கக்கூடும், இது இதனுடன் காந்த தேனிரும்புசலாகை வழியாக மின்சாரத்தைக் கொண்டு செல்லக்கூடிய ஒரு கனமான தாமிரத்தண்டையும் கொண்டிருக்கும். ஜன்னல்-வகை மின்சார மின்மாற்றிகளும் பொதுவாக காணப்படுகின்றன, இவற்றில், தொடர்ச்சியான முதன்மை சுருள்சுற்றுக்களை அளிக்க சலாகையின் மையத்திலிருக்கும் ஓட்டையில் மின்சுற்று கேபிள்கள் சுற்றப்பட்டிருக்கும். ஒரு வட்டமான (அல்லது முட்டைவடிவிலான) ஓட்டையில் மையப்படாத, ஒரு மின்சார மின்மாற்றி வழியாக கடத்திக்கள் செல்லும் போது, சிறியளவிலான துல்லியமின்மையும் ஏற்படக்கூடும். right|thumb|300px|மூன்று-படிநிலை 400 ஆம்பியர் மின்சார வினியோகத்திற்கான அளவீட்டு கருவியில் பயன்படுத்தப்படும் மின்சார மின்மாற்றிகள்
கடைநிலை பயனர் அல்லது ஸ்விட்ச்கியர் உற்பத்தியாளரைச் சார்ந்து, வடிவங்கள் மற்றும் அளவுகள் மாறுபடும். குறைந்த மின்னழுத்த ஒரே விகித அளவீட்டு மின்சார மின்மாற்றிகளின் குறிப்பிடத்தக்க எடுத்துக்காட்டுகள், வட்ட வடிவிலே அல்லது பிளாஸ்டிக்கால் செய்யப்பட்டவையாகவோ இருக்கின்றன. உயரழுத்த மின்சார மின்மாற்றிகள், தரையில் தொடாமல் இருப்பதற்காக போர்சிலின் (porcelain) குழியுருளைகள் மீது அமர்த்தப்படுகின்றன. சில மின்சார மின்மாற்றிகளின் உள்ளமைவுகள் ஓர் உயரழுத்த மின்மாற்றி அல்லது மின்சுற்று பிரிகலனின் குழியுருளையைச் சுற்றி இருக்கும், இது தானாகவே மின்சார மின்மாற்றி ஜன்னலுக்குள் கடத்தியை மையப்படுத்துகிறது.
மின்சார மின்மாற்றியின் உட்புகுத்தலால் முதன்மை மின்சுற்று பெருமளவில் பாதிக்கப்படுவதில்லை. அளவிடப்பட்ட துணை மின்சாரமானது, பொதுவாக 1 அல்லது 5 ஆம்பியர்களில் தரமுறைப்படுத்தப்படுகிறது. எடுத்துக்காட்டாக, 4000:5 மின்சார மின்மாற்றி ஒன்றின் முதன்மை சுற்றுக்களில் 4000 ஆம்பியர்கள் செல்லும் போது, அது 5 ஆம்பியர்கள் வெளியீட்டு மின்சாரத்தை அளிக்கும். இரண்டாவது சுருள்சுற்றானது, ஒரு விகிதத்திலோ அல்லது பல விகிதத்திலோ இருக்கலாம், பல விகித மின்சார மின்மாற்றிகளில் ஐந்து சுற்றுமுறைகள் (tap) பொதுவாக இருக்கின்றன. மின்சார மின்மாற்றியின் சுமை, அல்லது பாரம், குறைந்த மின்தடையில் இருக்க வேண்டும். மின்னழுத்த நேர தொகுப்புப் பகுதி சலாகையின் வடிவமைப்பு விகித்தை விட அதிகமாக இருந்தால், ஒவ்வொரு சுழற்சியின் முடிவிலும் சலாகை தெவிட்டு நிலைக்குள் போய்விடும், இது அலைவடிவத்தை மாற்றுவதுடன், துல்லியத்தையும் பாதிக்கிறது.
பயன்பாடு
மின்சார மின்மாற்றிகள், மின்சார அளவீட்டிற்கும், மின்னாலைகளின் செயல்பாடுகளைக் கண்காணிப்பதிலும் முக்கிய பங்கு வகிக்கின்றன. மின்னழுத்த முனைகளுடன், வருவாய்-வகை மின்சார மின்மாற்றிகள் மின்னியல் நுட்பத்தின் watt-hour அளவீட்டுமானியைச் செயல்படுத்துகிறது, இந்த அளவீட்டுமானி மெய்நிகரளவில் மூன்று-படிநிலை சேவையுடன் கூடிய கட்டிடங்களிலும், 200 ஆம்பியர் சேவைக்கு மேல் பயன்படுத்தப்படும் ஒவ்வொரு வசிப்பிடங்களிலும் இருக்கும்.
மின்சார மின்மாற்றி குறிப்பிட்டளவில், முதன்மை சுற்று மின்சாரத்திற்கும், துணைச்சுற்று மின்சாரத்திற்கு இடையிலான விகிதத்தால் வரையறுக்கப்படுகிறது. பெரும்பாலும், பல்வேறு உபயோகங்களுக்காக, பல மின்சார மின்மாற்றிகள் ஓர் "அடுக்காக" நிறுவப்படுகின்றன. எடுத்துக்காட்டாக, பாதுகாப்பு சாதனங்களும், மற்றும் வருவாய் அளவீட்டுமானிகளும் பிரத்யேக மின்சார மாற்றிகளைப் பயன்படுத்தக்கூடும்; உயர் மின்னழுத்த இடைமுகத்தைக் கவனத்தில் எடுக்கும் போது, அவை அடுக்கடுக்காக வைக்கப்படுவது அவற்றிற்கு கட்டுறுதியை வழங்குகிறது. அதேபோல, CVT போன்ற மின்னழுத்த மின்மாற்றிகள் மின்னழுத்தத்தை அளவிடவும், மின்னாலையின் செயல்பாடுகளைக் கண்காணிக்கவும் பயன்படுத்தப்படுகின்றன.
பாதுகாப்பு முன்னெச்சரிக்கைகள்
முதன்மைச்சுற்றில் மின்சாரம் பாய்ந்து கொண்டிருக்கையில், மின்சார மின்மாற்றியின் துணைச்சுற்று அதன் சுமையில் இருந்து துண்டிக்கப்படக்கூடாது என்பது கவனத்தில் கொள்ள வேண்டும், இதுபோன்ற சமயங்களில் மின்மாற்றியின் துணைச்சுற்றானது உந்தும் மின்சாரத்தை வரையறுக்கமுடியா இம்பிடென்ஸ் முழுவதும் தொடர முயற்சிக்கும். இது திறந்திருக்கும் துணைச்சுற்று முழுவதிலும் ஓர் உயர் மின்னழுத்தத்தை (சிலநேரங்களில் பல கிலோவோல்ட் அளவிற்கு) உருவாக்கும், இதனால் தீப்பொறி உருவாகலாம். இவ்வாறு உருவான உயர் மின்னழுத்தம், உபகரண இயக்குனரை மற்றும் உபகரண பாதுகாப்பை மற்றும் மின்மாற்றியின் துல்லியத்தை நிரந்தரமாக பாதிப்படையச் செய்யலாம்.
துல்லியம்
ஒரு மின்சார மின்மாற்றியின் துல்லியம் என்பது நேரடியாக பல்வேறு காரணிகளோடு தொடர்புபட்டிருக்கிறது, அவற்றில் உள்ளடங்கி இருக்கும் சில:
IEC தரமுறைக்காக, பல்வேறு அளவீட்டு வகைகளுக்கான துல்லியத்தின் வகுப்புகள், BSEN /IEC 60044-1, வகுப்பு 0.1, 0.2s, 0.2, 0.5, 0.5s, 1 & 3 ஆகியவற்றில் அமைக்கப்படுகின்றன. வகுப்புத்தரமானது துல்லியத்தின் ஒரு தோராயமான அளவீடாக பார்க்கப்படும், எடுத்துக்காட்டாக வகுப்பு 1 மின்சார மின்மாற்றிகளின் விகிதப்பிழைகள் 1 சதவீத த்திற்குள் குறிக்கப்பட்டிருக்கும், வகுப்பு 0.5 மின்மாற்றிகளின் விகிதப்பிழைகள் 0.5 சதவீதத்திற்குள்ளும், இதுபோல இதர பிறவும் இருக்கும். வாட்மீட்டர்கள், கிலோவாட்-ஹவர் அளவீட்டுமானிகள், V Ar அளவீட்டுமானிகள் மற்றும் பவர்ஃபேக்டர் (Power Factor) அளவீட்டுமானிகள் போன்றவைப் பயன்படுத்தப்படும் போது, மின் அளவீடுகளில் படிநிலை (phase) வித்தியாசங்கள் மிக முக்கியமாகும். ANSI/IEEE தரமுறையில், மின்சார மின்மாற்றயை மின்சார அளவீட்டிற்காக பயன்படுத்தப்படுமா, அல்லது, பாதுகாப்பு சுற்றுதலுக்காக பயன்படுத்தப்படுமா என்ற அடிப்படையில், துல்லியத்தின் (accuracy) தேவைகள் அமைகின்றன.
பாரம்
ஒரு மின்சார மின்மாற்றியின் அளவீட்டு மின்சுற்றில் இருக்கும் சுமை, அல்லது பாரம் என்பது அதன் துணைச்சுருள் சுற்றில் இருக்கும் impedence (பெரும்பளவில் மின்தடையாகவே இருக்கும்) ஆகும். ANSI/IEEE B-0.1, B-0.2, B-0.5, B-1.0, B-2.0 மற்றும் B-4.0 ஆகியவற்றுடன் 1.5VA, 3VA, 5VA, 10VA, 15VA, 20VA, 30VA, 45VA & 60VA ஆகியவையே IEC மின்சார மின்மாற்றிகளின் குறிப்பிடத்தக்க சுமை விகிதங்களாகும். B-0.2 என்றவொரு சுமை விகிதத்தைக் கொண்ட ஒரு மின்சார மின்மாற்றியானது, அதன் வெளியீட்டு மின்சாரம் முதன்மை மின்சாரத்தின் ஒரு நிலையான விகிதமாக இருக்க முடியாது என்பதற்கு முன்னால், அளவீட்டு மின்சுற்றில் இது 0.2Ω இம்பிடென்ஸ் வரை அளவுவேறுபாட்டை தாங்கும். ஸ்விட்ச்பிளாக்குகள், அளவீட்டுமானிகள் மற்றும் மத்தியதர கடத்திகள் ஆகியவையே ஒரு மின்சார அளவீட்டு மின்சுற்று சுமையில் முக்கிய பங்குவகிக்கின்றன. ஒரு மின்சார அளவீட்டு மின்சுற்றில், அளவீட்டுமானிக்கும் மின்சார மின்மாற்றிக்கும் இடையிலான கடத்தியே அதீத சுமைக்கான மிக பொதுவான ஆதாரமாக இருக்கிறது. பொதுவாக, துணைமின்நிலை அளவீட்டுமானிகள், அளவீட்டுமானி பெட்டிகளில் இருந்து கணிசமான தூரத்தில் வைக்கப்படுகிறது, மேலும் சிறிய கேஜ் கடத்தியின் நீளம் அதிகரிக்கும் போது, அதிக மின்தடை உருவாகிறது. மின்சார மின்மாற்றயை 1 ஆம்பியர் துணைச்சுற்றுகளுடன் பயன்படுத்தும் போது இந்த பிரச்சினை தீர்க்கப்படுகிறது, இது மின்சார மின்மாற்றிக்கும், அதன் அளவீட்டுமானி சாதனங்களுக்கும் (தொலைதூர அளவீட்டிற்காக பயன்படுத்தப்பட்டது) இடையில் குறைந்த மின்னழுத்த தேக்கத்தை உருவாக்கும்.
விகிதாச்சார காரணி
விகிதாச்சார காரணி என்பதொரு காரணியைக் கொண்டு ஒரு மின்சார மின்மாற்றியின் பெயரளவிலான முழுச்சுமை மின்சாரத்தை பெருக்கி கொள்ள முடியும், இது அதிகபட்ச முதன்மை மின்சாரத்தை முழுமையாக வரையறுக்க இவ்வாறு செய்யப்படும். மறுதலையாக, ஒரு மின்சார மின்மாற்றியின் குறைந்தபட்ச முதன்மை மின்சாரம் "லேசான சுமையை", அல்லது பெயரளவிலான மின்சாரத்தில் 10 சதவீதத்தை துல்லியமாக அளவிட முடியும் (எவ்வாறிருப்பினும், பெயரளவிலான மின்சாரத்தின் குறைந்தளவாக 2 சதவீதத்தைக் கூட அளவிட பிரத்யேகமாக வடிவமைக்கப்பட்ட மின்சார மின்மாற்றிகளும் இருக்கின்றன). மின்சார மின்மாற்றியின் விகித்தாச்சார காரணி சுற்றுப்புற வெப்பநிலையையும் பெருமளவிற்கு சார்ந்திருக்கிறது. பெரும்பாலான மின்சார மின்மாற்றிகள் 35 டிகிரி செல்சியஸ் மற்றும் 55 டிகிர செல்சியஸிற்கான விகிதாச்சார காரணிகளைக் கொண்டிருக்கின்றன. திண்டில் அமைக்கப்பட்ட மின்மாற்றிகளுக்கு உள்ளேயோ அல்லது சரியான காற்றோட்டம் இல்லாத இயந்திர அறைகளுக்கு உள்ளேயோ மின்சார மின்மாற்றிகள் அமைக்கப்படும் போது சுற்றுப்புற வெப்பநிலைகளையும், கிடைக்கும் விகிதாச்சார காரணிகளையும் முக்கியமாக கருத்தில் எடுக்க வேண்டும். சமீபத்தில், உற்பத்தியாளர்கள் உயர்ந்த விகிதாச்சார விகித காரணிகளுடன் குறைந்தபட்ச பெயரளவிலான மின்சாரங்களை நோக்கி திரும்பி கொண்டிருக்கிறார்கள். மிக சிறப்பார்ந்த ஃபெர்ரட்டுகள் மற்றும் அவற்றின் பின்னிடைவு வளைவுகளின் அபிவிருத்தியால் இது சாத்தியப்படுகிறது. இது துல்லியத்தன்மையின் அளவை அதிகரிப்பதால், மின்மாற்றிகள் அவற்றின் குறிப்பிட்ட மின்சாரம் மற்றும் விகிதாச்சார காரணிகளுக்கு இடையில் மிகவும் நுணுக்கமாக இருக்கின்றன என்பதாலும், முந்தைய மின்சார மின்மாற்றிகளை விடவும் இது பெரும் பலன்களை அளிக்கிறது.
சிறப்பார்ந்த வடிவமைப்பு
சிறப்பாக வடிவமைக்கப்பட்ட அகலக்கற்றை மின்சார மின்மாற்றிகள், உயர் அலைவரிசையின் அலைவடிவத்தையோ அல்லது பல்ஸ்டு மின்னாலைஅமைப்புகளுக்குள் இருக்கும் பல்ஸ்டு மின்சாரங்களையோ கூட அளவிட பயன்படுத்தப்படுகின்றன (பொதுவாக ஓர் அலைவுகாட்டியுடன்). சிறப்பாக வடிவமைக்கப்பட்ட ஒருவகையான அகலகற்றை மின்மாற்றி, அளவிடப்பட்ட மின்சாரத்திற்கு நேர்விகிதத்தில் இருக்கும் ஒரு மின்னழுத்த வெளிப்பாட்டை அளிக்கிறது. (ரோகோவஸ்கி சுற்று என்றழைக்கப்படும்) மற்றொரு வகைக்கு, அளவிடப்பட்ட மின்சாரத்திற்கு நேர்விகிதத்தில் ஒரு மின்னழுத்த வெளிப்பாட்டை அளிப்பதற்காக வெளியிலிருந்து அதற்கு ஒரு தொகையிடுபொருள் தேவைப்படுகிறது. மின்னாலை மின்சுற்றுக்களில் பயன்படுத்தப்படும் மின்சார மின்மாற்றிகளைப் போல அல்லாமல், இந்த அகலகற்றை மின்சார மின்மாற்றிகள் முதன்மை மின்சாரத்தின் ஓர் ஆம்பியருக்கான வெளியீட்டு மின்னழுத்தங்களால் குறிக்கப்படுகிறது.
தரமுறைகள்
இறுதியான வாடிக்கையாளரின் தேவைக்கு ஏற்ப, இரண்டு முக்கியமான தரமுறைகள் இருக்கின்றன, இவற்றின் அடிப்படையிலேயே மின்சார மின்மாற்றிகள் வடிவமைக்கப்படுகின்றன. அவையாவன: IEC 60044-1 (BSEN 60044-1) & IEEE C57.13 (ANSI). கனடா மற்றும் ஆஸ்திரேலிய தரமுறைகளும் கூட அங்கீகரிக்கப்பட்டிருக்கின்றன.
வெளி இணைப்புகள்
பகுப்பு:மின்மாற்றிகள் (மின்னியல்) பகுப்பு:மின்னணு பரிசோதனை உபகரணம் பகுப்பு:இலத்திரனிய பரிசோதனைக் கருவிகள் பகுப்பு:கூகுள் தமிழாக்கம்-மின்னியல்
அறிவு (இதழ்)
அறிவு 1980 களில் இலங்கையில் இருந்து  மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஜெ. ஜெயமயூரகன் ஆவார். இது மாணவர்களுக்கான இலக்கியம் பொது அறிவு பாடநூல் எனப் பல்வேறு அறிவுச் செய்திகளை திருகோணமலையிலிருந்து வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:மாணவர்களுக்கான தமிழ் இதழ்கள் பகுப்பு:1980 களில் வெளிவந்த தமிழ் இதழ்கள் பகுப்பு:ஈழத்து சஞ்சிகைகள்
போலந்துபந்து
thumb|200px|பயனர் ஒருவர் உருவாக்கிய போலண்ட்பந்தின் சார்பீடு. போலந்துபந்து  (Polandball அல்லது நாட்டுப்பந்து) என்பது பயனர் உருவாக்கிய ஓர் இணையத் தொடர்வினை ஆகும். இது 2009ஆம் ஆண்டின் பின்பகுதியில் செருமன் படிமச்சட்டம் கிரௌட்சன்.நெட்டில் துவங்கியது. இந்தத் தொடர்வினை பல இணைய வரைகதைகளில் நாடுகளை பிழையான ஆங்கிலத்தில் பேசும் உருண்டையான நபராக உருவகித்து நாடுகளின் தேசியத் தன்மைகளையும் பன்னாட்டு உறவுகளையும் நக்கல் செய்வதாகும். இத்தகைய வரைகதை நடை போலந்துபந்து (போலந்து நாடு குறித்து இல்லாவிடினும் கூட) என்றும் நாட்டுப்பந்து (பன்மையில் நாட்டுப்பந்துகள்) என்றும் கூறப்படுகின்றன.